jkorsvik/nowiki_second_scrape_merged huggingface dataset:
Olga Turtsjak

Olga Turtsjak (russisk: Ольга Турчак, født 5. mars 1967 i Almaty) er en kasakhstansk tidligere høydehopper som representerte Sovjetunionen. Hun har en personlig rekord på 2,01 m fra et stevne i Moskva, 7. juli 1986, som fortsatt er verdensrekord for juniorer. Turtsjak sin fremste meritt er bronsemedaljen fra EM 1986 i Stuttgart. Hun har ellers en fjerdeplass fra OL 1988 i Seoul.


== Referanser ==


== Eksterne lenker ==
(en) Olga Turtsjak – Olympedia 
(en) Olga Turtsjak – Sports-Reference (OL-resultater – arkivert) 
(en) Olga Turtsjak – World Athletics 
(en) Olga Turtsjak – Track and Field Statistics
Liburnisk språk

Liburnisk ble i oldtiden talt i området Liburnia på Balkan. Språket var etter alt å dømme beslektet med illyrisk.
Pisidisk

Pisidisk er et medlem av et utdødd anatolisk gren av den indoeuropeiske språkfamilien som ble snakket i Pisidia, en region i oldtidens Lilleasia. Språket er kjent fra to dusin korte inskripsjoner, og det tyder på at det var nært beslektet med lykisk. Det kan hende at språket hadde blitt påvirket av frygisk og sidetisk.


== Eksterne lenker ==
«Pisidic» i Indo-European Database (engelsk)
Helga Radtke

Helga Radtke (født 16. mai 1962 i Rostock) er en tysk tidligere friidrettsutøver, som konkurrerte i lengdehopp og tresteg for Øst-Tyskland.
Radtke ble bronsemedaljør i lengdehopp både i EM 1986 og EM 1990. Hun ble den første verdensmesteren i lengdehopp innendørs i 1985 og sølvmedaljør i innendørs-VM 1987.


== Personlige rekorder ==
Lengdehopp – 7,21 m
Tresteg – 14,46 m


== Referanser ==


== Eksterne lenker ==
(de) Helga Radtke – Munzinger Sportsarchiv 
(en) Helga Radtke – Olympedia 
(en) Helga Radtke – Sports-Reference (OL-resultater – arkivert) 
(en) Helga Radtke – World Athletics 
(en) Helga Radtke – Track and Field Statistics
Beate Peters

Beate Edeltraud Peters (født 12. oktober 1959 i Marl) er en tysk tidligere spydkaster som representerte Vest-Tyskland.
Hun ble nummer syv under VM 1983 og i OL året etter. Peters tok bronsemedalje i EM 1986. Karrierens høydepunkt kom året etter, med en bronsemedalje i VM i Roma. 
Hun ble vesttysk mester i 1985 og 1986.


== Privat ==
Beate Peters er åpent lesbisk og bor sammen med den tidligere mangekjemperen Sabine Braun.


== Referanser ==


== Eksterne lenker ==
(de) Beate Peters – Munzinger Sportsarchiv 
(en) Beate Peters – Olympedia 
(en) Beate Peters – Sports-Reference (OL-resultater – arkivert) 
(en) Beate Peters – World Athletics 
(en) Beate Peters – Track and Field Statistics
Natalja Akhrimenko

Natalja Akhrimenko (russisk: Наталья Ахрименко; født 12. mai 1955 i Novokujbysjevsk, Samara oblast) er en russisk tidligere kulestøter, best kjent for å ha vunnet bronsemedalje i EM 1986 i Stuttgart, for Sovjetunionen. Hun har ellers to syvendeplasser fra OL (1980 og 1988).


== Referanser ==


== Eksterne lenker ==
(en) Natalja Akhrimenko – Olympedia 
(en) Natalja Akhrimenko – Sports-Reference (OL-resultater – arkivert) 
(en) Natalja Akhrimenko – World Athletics 
(en) Natalja Akhrimenko – Track and Field Statistics
Annarita Sidoti

Annarita Sidoti (født 25. juli 1969) er en italiensk tidligere friidrettsutøver som konkurrerte i kappgang.
På 1990-tallet var Sidoti blant verdens fremste kvinnelige kappgjengere, hun vant to EM-gull og ett VM-gull på 10 km. Hun la opp etter EM 2002, der hun ble nummer åtte på 20 km.


== Personlige rekorder ==
10 km – 41.46
20 km – 1:28.38


== Referanser ==


== Eksterne lenker ==
(en) Annarita Sidoti – kategori av bilder, video eller lyd på Commons 
(en) Annarita Sidoti på Internet Movie Database 
(en) Annarita Sidoti – Olympedia 
(en) Annarita Sidoti – Sports-Reference (OL-resultater – arkivert) 
(en) Annarita Sidoti – World Athletics 
(it) Annarita Sidoti – FIDAL 
(en) Annarita Sidoti – Track and Field Statistics
Oscar Bernadotte

Oscar Carl August Bernadotte (født 15. november 1859 på Drottningholm slott nær Stockholm, død 4. oktober 1953 i Grödinge, Stockholms län) var en svensk prins og greve af Wisborg. Han var den andre sønnen til kong Oscar II og dronning Sofia og den yngre broren til Gustaf V. Da han giftet seg med Ebba Munch av Fulkila mistet han retten til å være tronfølger og tittelen kongelig høyhet.
Han var engasjert i kristent arbeid, og ble omtalt som läsarprinsen. Uttrykket lesere ble gjerne brukt om personer som engasjerte seg i Bibelen og kristent arbeid.


== Referanser ==
Police (by)

Police (tysk: Pölitz) er en by i det vestlige Polen, i det Vestpommerske voivodskap. Police er administrativt senter for fylket Powiat policki. Police ligger på Policesletten ved elvene Oder og Gunica, like ved byen Szczecin. Innbyggertallet i 2007 var 34 274.
Den provinsielle veien nummer 114 går gjennom Police fra Tanowo til Trzebież og Nowe Warpno.


== Kjente personer ==
Ludwig Giesebrecht (født 1792 i Mirow, død 1873 i Jasenitz, nå Jasienica, en bydel i Police) - prøyssiske historiker, filosof, pedagog og poet
Hans Modrow (født 1928 i Jasenitz, nå Jasienica, en bydel i Police) - tidligere tysk statsminister 1989-1990
Aleksander Doba (født 1946 i Swarzędz) - padler, som er den første i historien som har padlet med kajakk alene over Atlanterhavet fra kontinent til kontinent (fra Afrika til Sør-Amerika)


== Vennskapsbyer ==
 Pasewalk
 Novyj Rozdil


== Bilder ==

		
		
		
		
		
		


== Referanser ==


== Eksterne lenker ==
(pl) Offisielt nettsted 
(en) Police (town) – kategori av bilder, video eller lyd på Commons 
(en) Police (town) – galleri av bilder, video eller lyd på Commons
Sónar

Sónar er en festival for elektronisk og eksperimentell musikk som avholdes i Barcelona hvert år i midten av juni. Festivalen varer tre dager og er en av Europas mest prestisjefylte i sin sjanger. Den ble starta opp i 1994 av Ricard Robles, Enric Palau og Sergi Caballero, og arrangeres i dag av selskapet Advanced Music.


== Eksterne lenker ==
(en) Offisielt nettsted 
(en) Sónar – kategori av bilder, video eller lyd på Commons
Festival Grec

Festival Grec er en internasjonal musikkfestival som arrangeres i Barcelona hvert år siden 1976. Festivalen varer halvannen måned, fra slutten av juni til starten av august. Festivalen samler artister fra den internasjonale musikk- og dansescenen. Den arrangeres av Barcelonas bystyre.
Navnet kommer av at festivalen de første åra ble arrangert kun i Teatre Grec på Montjuïc. I dag avholdes det konserter på mange ulike scener rundt om i byen.


== Eksterne lenker ==
Offisielt nettsted
Teatre Nacional de Catalunya

Teatre Nacional de Catalunya («Catalonias nasjonalteater», forkorta TNC) er et offentlig teater i Barcelona i Catalonia. Det drives av kulturdepartementet til Generalitat de Catalunya. Teatret er et av Catalonias viktigste kultursentre.
Bygninga sto ferdig i 1999 og er tegna av den postmoderne arkitekten Ricardo Bofill.


== Eksterne lenker ==
(ca) Offisielt nettsted 
(en) Teatre Nacional de Catalunya – kategori av bilder, video eller lyd på Commons 
(en) Teatre Nacional de Catalunya – galleri av bilder, video eller lyd på Commons
Moses Kipsiro

Moses Ndiema Kipsiro (født 2. september 1986) er en ugandisk friidrettsutøver (langdistanse) og terrengløper. Han har VM-medalje både i friidrett og terrengløp, og ble afrikamester på 10.000 meter i 2006.


== Karriere ==
Kipsiro konkurrerer hovedsakelig på 5000 meter. Hans første mestersskap var VM 2005 i Helsingfors der han ikke gikk videre fra kvalifiseringen. Han ble nummer sju i Samveldelekene 2006. Kipsiros første pallplassering kom ved det afrikanske mesterskapet i 2006, der han vant 10 000 meter og tok bronse på 5000 meter. I VM 2007 i Osaka stilte Kipsiro opp på 5000 meter og ble nummer tre.
Han deltok også under OL 2008 i Beijing. Der kom han på fjerdeplass på 5000 meter. 
I 2011 tok han sitt fjerde ugandiske mesterskap i terrengløp. Han deltok også ved VM i terrengløp 2011 i Punta Umbría i Spania, der han kom på 11.-plass individuelt, men fikk bronse i lagkonkurransen sammen Stephen Kiprotich, Geofrey Kusuro og Dickson Huru. 2011-sesongen ble ødelagt da han fikk malaria og tyfus, og gikk glipp av VM i friidrett 2011. Da han var tilbake forsvarte han gullet sitt ved de Panafrikanske leker, foran Yenew Alamirew. 
2012 startet med terrengløpet Cross Internacional de Itálica, der han kom på tredjeplass. Ved VM i friidrett innendørs 2012 i mars kom han på syvendeplass på 3.000 meter. 


== Referanser ==


== Eksterne lenker ==
(en) Moses Kipsiro – Olympics.com 
(en) Moses Kipsiro – Olympic.org 
(en) Moses Kipsiro – Olympedia 
(en) Moses Kipsiro – Sports-Reference (OL-resultater – arkivert) 
(en) Moses Kipsiro – Commonwealth Games Federation 
(en) Moses Kipsiro – Commonwealth Games Federation 
(en) Moses Kipsiro – World Athletics 
(en) Moses Kipsiro – Diamond League 
(en) Moses Kipsiro – Track and Field Statistics
Midlertidig forføyning

Midlertidig forføyning er et begrep i sivilprosessen som betegner en midlertidig rettsavgjørelse som innebærer at den fysiske eller juridiske personen som avgjørelsen retter seg mot, er forpliktet til å unnlate, gjøre eller tåle noe i påvente av en mer omfattende rettssak om temaet.
Den norske tvisteloven kapittel 34 regulerer adgangen til midlertidig forføyning – tidligere fantes reglene i lov om tvangsfullbyrdelse. Etter § 34-3, første avsnitt, kan «forføyning [...] gå ut på at saksøkte skal unnlate, foreta eller tåle en handling, eller på at et formuesgode skal settes ut av saksøktes besittelse og tas under forvaring eller bestyrelse».


== Vilkår for midlertidig forføyning ==
Vilkårene for å ta kravet til følge fremgår av §§ 34-1 og 34-2. Saksøkeren må sannsynliggjøre både at han har en rett eller et krav, og at det foreligger en sikringsgrunn. At retten eller kravet må sannsynliggjøres innebærer at det ikke kreves fullt bevis, det er tilstrekkelig at retten finner det mest sannsynlig. Normalt skal en rett eller et krav forfølges ved ordinær rettergang, og et krav om midlertidig forføyning innebærer en form for køsniking ved at saken behandles hurtig og forføyningen kan iverksettes straks. Kravet om sikringsgrunn skal sikre at det bare gis midlertidige forføyninger der det foreligger behov for å gripe inn hurtig. Det kreves derfor enten at:

Saksøktes adferd gjør det nødvendig med en midlertidig sikring av kravet fordi forfølgningen eller gjennomføringen av kravet ellers vil bli vesentlig vanskeliggjort, eller
Det finnes nødvendig for å få en midlertidig ordning i et omtvistet rettsforhold for å avverge en vesentlig skade eller ulempe, eller for å hindre voldsomheter som saksøktes adferd gir grunn til å frykte for.Det første alternativet kan f.eks. være aktuelt om naboen urettmessig fyller ut masser i en innsjø, eller står i ferd med å sage ned et fredet tre, eller rive et verneverdig hus. Det annet alternativ kan brukes der noen ved selvtekt har tatt seg til rette, slik at den tidligere rettstilstand gjenopprettes, f.eks. hvis utleier skifter lås for å få leieren ut.


== Saksbehandlingen ==
Det er tingretten som først tar stilling til kravet. Retten må vurdere om vilkårene er oppfylt basert på saksøkers fremstilling av saken og hvis det haster meget, kan kravet tas til følge uten at motparten høres. Haster det ikke så meget, er det vanlig at partene innkalles til et rettsmøte der de får gjøre rede for saken og retten treffer deretter avgjørelse ved kjennelse som kan ankes til lagmannsretten. Har tingretten tatt kravet til følge uten å høre motparten, kan kjennelsen ikke ankes, i stedet kan det kreves muntlige forhandlinger før tingretten på ny avgjør kravet. Ved denne nye behandling kan resultatet bli det samme, men det kan også bli at kravet forkastes, at det kreves sikkerhet eller at det gis en mindre inngripende forføyning.
Artur Svensson

Artur Svensson (født 16. januar 1901, død 20. januar 1984) var en svensk sprinter og mellomdistanseløper (400 m og 800 m). Han konkurrerte for Finspångs IK.
Han hadde svensk rekord på 800 m fra 1925 til 1928. Under OL 1924 i Paris ble han slått ut på 800 m før finalen. Det gikk langt bedre på 4 x 400 m stafett, der han var med på å ta sølv for Sverige. De andre på stafettlaget var Erik Byléhn, Gustaf Weijnarth og Nils Engdahl).


== Referanser ==


== Eksterne lenker ==
(en) Artur Svensson – Olympedia 
(en) Artur Svensson – Sports-Reference (OL-resultater – arkivert) 
(sv) Artur Svensson – Sveriges olympiske komité 
(en) Artur Svensson – Track and Field Statistics
Synthemistidae

Synthemistidae (før kalt Synthemidae) er en delgruppe av øyenstikkere, (Odonata).
De finnes bare i Australia og Ny-Guinea.


== Utseende ==
Stort sett små til middelsstore, slanke øyenstikkere med påfallende smal bakkropp. De er gjerne farget i gult og svart. Vingene er klare.
Larvene er korte og kompakte, litt flate, gjerne gulbrune, hodet stort og bredt med nyreformede fasettøyne, thorax ganske kort, vingeknoppene tilspissede. Klørne ytterst på labium (som egentlig er omdannede palper) er brede og kraftige. Larvene er kledt med korte, oppstående hår.


== Levevis ==
Larvene lever for det meste i rennende vann, gjerne grunne bekker med grus på bunnen. I alle fall noen arter bruker trolig to år på utviklingen.


== Systematisk inndeling ==

ordenen øyenstikkere, (Odonata)
delgruppe øyenstikkere og libeller (Anisoptera).
overfamilie   libeller, (Libelluiodea)
familien Synthemistidae
Austrosynthemis cyanitincta (Tillyard, 1908)
slekten Choristhemis Tillyard, 1910 – to arter
slekten Eusynthemis Förster, 1903 – 14 arter
slekten Palaeosynthemis Förster, 1903 – 8 arter
slekten Synthemis Selys, 1870 – 15 arter
Synthemiopsis gomphomacromioides Tillyard, 1917
slekten Tonyosynthemis Theischinger, 1998 – 2 arter


== Kilder ==
University of Puget Sound, Slater Museum of Natural History: katalog over artene [1]


== Eksterne lenker ==
(en) Synthemistidae i Encyclopedia of Life 
(en) Synthemistidae i Global Biodiversity Information Facility 
(en) Synthemistidae hos NCBI 
(en) Kategori:Synthemistidae – bilder, video eller lyd på Wikimedia Commons 
Synthemistidae – detaljert informasjon på Wikispecies 
Symthemistidae nær Brisbane, Australia
www.nhm.uio.no/norodo/  – Et norskspråklig nettsted om norske øyenstikkere.
Nils Engdahl

Nils Engdahl (født 4. november 1898 i Västerhaninge, død 10. september 1983) var en svensk friidrettsutøver (sprinter).
Nils Engdahl tok bronse på 400 meter under OL 1920 i Antwerpen, han var også med på det svenske stafettlaget som kom på femteplass på 4 x 400 meter stafett.  
Under OL 1924 i Paris var han med på det svenske stafettlaget som tok sølv på 4 x 400 m. Han løp sammen med Artur Svensson, Erik Byléhn og Gustaf Weijnarth.


== Referanser ==


== Eksterne lenker ==
(en) Nils Engdahl – Olympedia 
(en) Nils Engdahl – Sports-Reference (OL-resultater – arkivert) 
(sv) Nils Engdahl – Sveriges olympiske komité 
(en) Nils Engdahl – Track and Field Statistics
Erik Byléhn

Erik Byléhn (født 15. januar 1898, død 14. november 1986) var en svensk friidrettsutøver (sprinter og mellomdistanseløper). 
Byléhn deltok på det svenske laget på 4 x 400 meter stafett, som tok sølv under OL 1924 i Paris. De andre på laget var Artur Svensson, Gustaf Weijnarth og Nils Engdahl)
Fire år senere, under OL 1928 i Amsterdam, tok han en individuell sølvmedalje på 800 meter. Også denne gang deltok han på 4 x 400 meter stafett, men denne gangen måtte svenskene nøye seg med fjerdeplass.
Byléhn hadde den svenske rekorden på 800 meter fra 1928 til 1933.


== Referanser ==


== Eksterne lenker ==
(en) Erik Byléhn – Olympics.com 
(en) Erik Byléhn – Olympic.org 
(en) Erik Byléhn – Olympedia 
(en) Erik Byléhn – Sports-Reference (OL-resultater – arkivert) 
(en) Erik Byléhn – databaseOlympics.com (arkivert) 
(en) Erik Byléhn – Track and Field Statistics
Gustaf Weijnarth

Gustaf Weijnarth (født 24. april 1902 i Eskilstuna, død 22. april 1990 i Örebro) var en svensk sprinter. 
I 1921 ble Weijnarth svensk mester på 400 meter med tiden 49,8.
Han var med i OL 1924 i Paris, der han var med på å ta sølv på 4 x 400 meter stafett (han løp sammen med Erik Byléhn, Artur Svensson og Nils Engdahl).


== Eksterne lenker ==
(en) Gustaf Weijnarth – Olympics.com 
(en) Gustaf Weijnarth – Olympic.org 
(en) Gustaf Weijnarth – Olympedia 
(en) Gustaf Weijnarth – Sports-Reference (OL-resultater – arkivert)
Kalle Blomkvist

Kalle Blomkvist er en detektiv i Astrid Lindgrens forfatterskap.Han og vennene Eva-Lotta og Anders (Endre i de norske oversettelsene av bøkene) er riddere av den Hvite Rosen som kjemper mot Røde Rosen om troféet Stormumriken, som for utenforstående ser ut som en alminnelig stein. Kalle kommer også på sporet av mystiske hendelser som Eva-Lotta og Anders/Endre hjelper ham med å etterforske. De tre vennene opererer da gjerne under kodenavnet Kalotten («Ka» for Kalle, «lott» for Eva-Lotta og «en» for Endre). Denne «detektiv-virksomheten» utgjør hovedtemaet i Lindgrens bøker og filmene basert på dem.


== Bøker ==
1946 Mesterdetektiven Blomkvist (norsk versjon er fra 1948)
1951 Mesterdetektiven Blomkvist lever farlig (norsk versjon er fra 1952)
1953 Kalle Blomkvist og Rasmus (norsk versjon er fra 1954)


== Filmatiseringer (utvalg) ==
1947 Mesterdetektiven Blomkvist, regi: Rolf Husberg
1953 Mesterdetektiven og Rasmus, regi: Rolf Husberg
1957 Mesterdetektiven Blomkvist lever farlig, regi: Olle Hellbom
1996 Kalle Blomkvist – Mesterdetektiven lever farlig, regi: Göran Carmback
1997 Mesterdetektiven Blomkvist på nye eventyr regi: Göran Carmback


== Referanser ==
He Pingping

He Pingping (kinesisk: 何平平; født 13. juli 1988 i Indre Mongolia i Folkerepublikken Kina, død 13. mars 2010 i Roma) var, ifølge Guinness rekordbok, verdens korteste mann som hadde evnen til å gå.Han målte 73 cm i høyden, og var tredje barn i en familie i Huade fylke, i byen Wulanchabu i Nord-Kinas Indre Mongolia. Han hadde to søstre som begge har normal vekst. Ifølge hans far, He Yun, var He Pingping så liten ved fødselen at han passet inn i håndflaten til et voksent menneske. Da det ble klart at ungen vokste veldig sakte, ga legene diagnosen Osteogenesis imperfecta (benskjørhet), som hindrer normal benvekst og kroppshøyde.


== Referanser ==


== Eksterne lenker ==
(en) He Pingping – kategori av bilder, video eller lyd på Commons 
(en) He Pingping på Internet Movie Database
Saltburn-by-the-Sea

Saltburn-by-the-Sea er en badeby i det seremonielle grevskapet North Yorkshire i England. De lokale myndigheter er den enhetlige myndigheten Redcar and Cleveland. Historisk var byen en del av det tidligere distriktet North Riding av Yorkshire. Byen er lokalisert rundt 19 km øst for Middlesbrough. Kretsen Redcar and Cleveland hadde en befolkning på 5 912 innbyggere i folketellingen i 2001, noe som økte kun litt til 5 958 innbyggere ved den tilsvarende folketellingen i 2011.Utviklingen av Middlesbrough og Saltburn ble drevet av oppdagelsen av bergarten jernstein i fjellene Cleveland Hills, pengemidlene til industrislekten Pease i Darlington og utviklingen av to jernbanelinjer for å transportere mineralene.Old Saltburn var den opprinnelige bosetningen, lokalisert ved Saltburn Gill, og opptegnelser er knappe om dens opprinnelse, men det er kjent at det var et senter for smuglere. I 1856 besto grenden av vertshuset Ship Inn og en rekke hus bebodd av bønder og fiskere. Jernbaneeieren og politikeren Henry Pease fikk i 1858 en visjon om en by ved kysten da han besøkte sin bror i Old Saltburn. Etter å ha kjøpt landeiendommer, ble byen som nå er kjent som Saltburn-by-the-Sea utviklet fra 1861 som et feriested.


== Kjente personer fra byen ==
Erasmus Darwin IV, sønnesønn av Charles Darwin, bodde i byen ved folketellingen i 1911
Malcolm Campbell satt hastighetsrekord med sin racerbil Blue Bird på Saltburn Sands den 17. juni 1922.
David Coverdale fra rockegruppene Deep Purple og Whitesnake er født og oppvokst i byen
Chris Rea, musiker, bodde i byen fram til han flyttet til London
Tony Mowbray fotballspiller og fotballtrener, var født i byen
Nicholas Patrick, amerikansk astronaut, var født i byen


== Bilder ==

		
		
		
		
		
		
		
		


== Referanser ==


== Litteratur ==
Lynn, Tony (2006): Saltburn-by-the-Sea Revisited, ISBN 0-7524-3773-9
Whitworth, Alan (2006): Saltburn-by-the-Sea: A Brief History from Its Earliest Times to 1900, ISBN 1-871150-47-7.


== Eksterne lenker ==
(en) Saltburn-by-the-Sea – kategori av bilder, video eller lyd på Commons  Saltburn-by-the-Sea hos Wikivoyage

History of Saltburn by the Sea
Saltburn i Open Directory Project.
Shirin Ebadi

Shirin Ebadi (persisk شیرین عبادی) (født 21. juni 1947) er en iransk jurist som har arbeidet med menneskerettigheter i en årrekke. For dette arbeidet ble hun i 2003 tildelt Nobels fredspris og i 2001 Raftoprisen. Hun er den første muslimske kvinnen som har mottatt fredsprisen. 
Ebadi er født i Hamadan. Hun begynte på universitetet i Teheran i Iran og utdannet seg til jurist. Fra 1975 til 1979 var hun dommer ved bydomstolen i Teheran og landets første kvinnelige dommer. Da ayatolla Khomeini kom til makten i 1979 fikk hun ikke være dommer mer. Hun har siden slutten av 1980-tallet arbeidet som advokat og menneskerettighetsforkjemper i Iran. Spesielt for forfulgte og deres familier. Hun har også skrevet flere bøker om kvinner og barns rettigheter. En av hennes viktigste kampsaker er at kvinner og menn i Iran skal ha de samme rettighetene. Hun har også etablert et krisesenter for barn med egen krisetelefon.Hun har levd delvis i eksil siden sommeren 2009. Bakgrunnen var at hun hadde kritisert det omstridte valget i juni 2009 og iranske myndigheter for behandlingen av demonstrantene som aksjonerte etter valget.I 2009 besøkte Ebadi Den Internasjonale Studentfestivalen i Trondheim, ISFiT, under festivaltemaet fredsbygging.


== Referanser ==


== Eksterne lenker ==
(en) Shirin Ebadi – kategori av bilder, video eller lyd på Commons 
(en) Shirin Ebadi på Internet Movie Database 
(fr) Shirin Ebadi på Allociné 
(en) Shirin Ebadi hos The Movie Database 
(en) Nobels fredspris 2003 hos Nobelprize.org
(en) Shirin Ebadi hos Nobelprize.org i forbindelse med tildelingen av Nobels fredspris 2003